[**ΒΟΡΕΙΑ ΑΜΕΡΙΚΗ**](https://www.efsyn.gr/kosmos/boreia-ameriki)

*(AP Photo/David Keyton)*

11.12.2019, **15:09**Ενημερώθηκε στις: 11.12.2019, **17:24**

**Time: Η Γκρέτα Τούνμπεργκ πρόσωπο της χρονιάς**

efsyn.gr

* **A-**
* **A+**

Η νεαρή ακτιβίστρια κατά της κλιματικής αλλαγής Γκρέτα Τούνμπεργκ αναδείχθηκε σε πρόσωπο της χρονιάς 2019 από το περιοδικό TIME.

Η διάκριση αυτή ανακοινώθηκε σήμερα (Τετάρτη), ενώ η Γκρέτα κατηγορούσε στην COP25 τις χώρες, ακόμη και τις πιο φιλόδοξες ως προς τους στόχους, για «απάτη» στην ανάληψη δεσμεύσεων για την αντιμετώπιση της κλιματικής αλλαγής.



«Μία χούφτα πλούσιων χωρών έχει υποσχεθεί ότι θα μειώσει τις εκπομπές αερίων που προκαλούν το φαινόμενο του θερμοκηπίου κατά τόσα τοις εκατό, από τώρα μέχρι το τάδε έτος ή ότι θα πετύχει την κλιματική ουδετερότητα το τάδε έτος. Όλα αυτά μοιάζουν με την πρώτη ματιά εντυπωσιακά, αλλά ακόμη και αν οι προθέσεις είναι καλές, δεν υπάρχει leadership, δεν δείχνουν τον δρόμο, είναι απάτη», υπογράμμισε η νεαρή ακτιβίστρια, προσθέτοντας τα εξής:

«Οι περισσότερες υποσχέσεις δεν περιλαμβάνουν την αεροπορία, τον τομέα της ναυσιπλοΐας και τα εισαγόμενα ή εξαγόμενα προϊόντα, αλλά περιλαμβάνουν την δυνατότητα για τις χώρες να ανταλλάξουν τις εκπομπές αλλού», πρόσθεσε η Σουηδή ακτιβίστρια.

Όπως είναι γνωστό, η συμφωνία του Παρισιού του 2015 για τον περιορισμό της αύξησης της θερμοκρασίας στους +2 βαθμούς Κελσίου το πολύ, δεν καλύπτει τις εκπομπές των διεθνών αερομεταφορών και της ναυσιπλοΐας. Και οι αγορές του άνθρακα, οι κανόνες λειτουργίας των οποίων βρίσκονται υπό διαπραγμάτευσιν, επιτρέπουν στα κράτη να συμψηφίσουν τις εκπομπές τους.

Αυτή η COP «μοιάζει να έχει μετατραπεί σε μία ευκαιρία για ορισμένες χώρες να διαπραγματευθούν τα κενά και να αποφύγουν να αυξήσουν τις φιλοδοξίες τους», κατήγγειλε η Γκρέτα Τούνμπεργκ, τονίζοντας ότι «υπάρχουν χώρες που καταφέρνουν με πονηρούς τρόπους να αποφύγουν να δεσμευθούν για πραγματική δράση».